Skalkan metroasema

Skalka on Prahan metron asema Prahan kymmenennessä kaupunginosassa. Se avattiin 4. heinäkuuta 1990 Hostivařin varikolle johtavan tunnelin varrelle. Skalka oli linjan A itäinen pääteasema, kunnes Depo Hostivařin asema avattiin vuonna 2006. Asemalta on vaihtoyhteys raitiovaunuihin ja paikallisliikenteen linja-autoihin.

Aseman on suunnitellut Alena Martínková. Laiturialue on 189,4 metriä pitkä ja sijaitsee laiturin pinnasta mitattuna 9,25 metriä maan alla. Asema rakennettiin vaiheittain niin, että vähintään toinen varikolle johtavista raiteista oli koko ajan käytössä. Rakennusprojekti maksoi 291,8 miljoonaa Tšekin korunaa.

pienoiskuva|vasen|Aseman rakennustöitä 1980-luvun alkupuolella.

 Lähteet 

 Aiheesta muualla 

Luokka:Prahan metroasemat